2

KAUNO MIESTO SAVIVALDYBĖS ADMINISTRACIJA
MAISTO DAVINIŲ IR JŲ REZERVAVIMO PASLAUGŲ PIRKIMO RINKOS KONSULTACIJOS APRAŠAS

              Kauno miesto savivaldybės administracija (toliau – Perkančioji organizacija), siekdama tinkamai pasirengti numatomam maisto davinių ir jų rezervavimo paslaugų pirkimui (toliau – pirkimas), ir vadovaudamasi LR Viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją.
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams. 
1. Rinkos konsultacijos tikslas
Informuoti tiekėjus apie planuojamą pirkimą, išsiaiškinti įvairius su pirkimo objektu susijusius klausimus, pasiruošti pirkimui ir parengti aiškius ir konkurenciją užtikrinančius pirkimo dokumentus: sutarties sąlygas, techninę specifikaciją ir kitus dokumentus, įvertinti realias rinkos galimybes profesionaliai suteikti  perkamas paslaugas, gaunant rinkos dalyvių siūlymus.
2. Rinkos konsultacijos vykdymo tvarka
Rinkos konsultacija vykdoma elektroninėmis priemonėmis.
Kviečiame tiekėjus susipažinti su viešai paskelbtais techninės specifikacijos, sutarties projekto,  kvalifikacijos reikalavimų, ekonominio naudingumo vertinimo kriterijų, kitų pirkimo dokumentų projektais ir raštu – CVP IS priemonėmis (kai tiekėjas registruotas CVP IS) arba elektroniniu paštu jolanta.vasiliauskiene@kaunas.lt (kai tiekėjas neregistruotas CVP IS) – teikiant pastabas ir (ar) pasiūlymus nurodytiems dokumentų projektams sudalyvauti rinkos konsultacijoje.
               Paskelbti dokumentų (techninės specifikacijos, sutarties projekto, pirkimo sąlygų  projektai, nėra galutiniai, jų turinys gali keistis.
                Dalyvaujant rinkos konsultacijoje prašome nurodyti:
· Atstovaujamą įmonę, jos kontaktus;
· Pastabas ir (ar) pasiūlymus teikiančių asmenų vardus ir pavardes, kontaktinius duomenis.
3. Rinkos konsultacijos etapai:
I etapas: peržiūrimi ir vertinami CVP IS priemonėmis ir (ar) elektroniniu paštu jolanta.vasiliauskiene@kaunas.lt gauti pasiūlymai ir (ar) pastabos. Teikiant pastabas ir (ar) pasiūlymus būtina aiškiai nurodyti, kuri informacija yra konfidenciali. Pastabas ir (ar) pasiūlymus privaloma pateikti iki 2026-11-11 9 val. (imtinai), lietuvių kalba.

Rinkos konsultacijos metu siekiama aptarti šiuos klausimus:
	1. 1. Ar pirkimo objektas  yra aiškus? Ar aiškūs ir tinkamai suformuluoti keliami reikalavimai prekėms/paslaugoms? Ar yra aiški apimtis? Jei ne, prašome nurodyti, kas neaišku ir ką turėtumėme patikslinti. 
2. 

	2. Ar reikalavimai siūlomai prekių/paslaugų kainai yra aiškūs? Ar aiški apmokėjimo tvarka?

	3. 3. Ar techninė specifikacija yra aiški, ar joje yra visa informacija, reikalinga tinkamam  pasiūlymo parengimui? 

	4. 4.  Ar Sutarties projekte  nurodytos sąlygos yra aiškios? 

	5. Atsižvelgiant į tai, kad rezervas skirtas gyventojams aprūpinti ekstremaliųjų įvykių, ekstremaliųjų situacijų, mobilizacijos, nepaprastosios ar karo padėties ir kitų krizių metu ir siekiant susimažinti riziką, kad rezervu iš  viso nebus galima pasinaudoti, pvz. dėl kelių blokados ir pan., Pirkėjas nori nustatyti sąlygą, kad rezervuoti produktai turi būti laikomi  vienoje ar keliose teisėtai veikiančiose maisto sandėliavimo vietose Kauno miesto savivaldybės teritorijoje. 
        Ar tai nesukels problemų tiekėjams dalyvauti pirkime? (atkreipiame dėmesį, kad Sutarties projekto bendrųjų sąlygų 3.1.1.9 p. (Sutarties specialiųjų sąlygų 14.2.2 p. papildymas) nustatyta, kad  Tiekėjas „ne vėliau kaip per 15 darbo dienų nuo Sutarties pasirašymo nurodytų Pirkėjui tikslų (-ius) sandėlio (-ėlių) ir komplektavimo vietos (-ų) (jei šios vietos skiriasi) adresą (-us) Kauno mieste, ir pateiktų duomenis apie jų valdytojus, veiklos registravimo ar patvirtinimo duomenis (įskaitant maisto tvarkymo subjekto patvirtinimo pažymėjimą, kuriame būtų nurodyta leidžiama veiklos rūšis, adresas), galimybę šiomis patalpomis naudoti ir rezervui skiriamą talpą. Esant objektyvioms aplinkybėms, gavus Tiekėjo prašymą, šis terminas gali būti pratęstas Šalių suderintam terminui. Tiekėjui neįvykdžius šio įsipareigojimo, Sutartis neįsigalioja.“
        At tiekėjai gali nurodyti kitą atstumą, kurį būtų galima laikyti saugiu rezervuotiems produktams pristatyti ?

	

	6. Ar terminai rezervo sudarymui, sandėlio nurodymui ir dokumentų pateikimui yra pakankami?

	7. Prašome įvardyti kitą, Jūsų nuomone, reikšmingą informaciją šių paslaugų teikimui

	




II etapas: 
Apibendrinta informacija apie šios rinkos konsultacijos rezultatus, tuo atveju, jei bus gauta siūlymų, pastabų ir pan., bus skelbiama CVP IS priemonėmis, prie skelbimo apie šią rinkos konsultaciją.

